**Gemma Galdon Clavell**, nada en Mataró en 1976, é unha investigadora analista de políticas públicas española especializada en vixilancia, impacto social, legal e ético da tecnoloxía, cidades intelixentes, privacidade, políticas de seguridade, resiliencia e policía. É socia fundadora e directora de investigación de *Éticas Research & Consulting* e investigadora do Departamento de Socioloxía da Universidade de Barcelona .

Traxectoria
-----------

Realizou o seu doutoramento en vixilancia, seguridade e políticas urbanísticas na Universidade Autónoma de Barcelona, onde tamén obtivo o máster en Xestión Pública. Posteriormente, foi nomeada directora do Programa de Políticas de Seguridade da Universidade Aberta de Cataluña (UOC). Anteriormente, traballou no Instituto Transnacional (TNI, Amsterdam), no Instituto de Formación e Investigación das Nacións Unidas (UNITAR) e no Instituto de Seguridade Pública de Cataluña. É membro da Rede de Estudos de Vixilancia Latinoamericana (LASSN), do consello consultivo internacional de *Privacy International* e membro do Consello Asesor de PoPETs/PETS e analista habitual en televisión, radio e prensa. Colabora con diversos medios como El País,  eldiario.es,  RAC1 ou Nature,  e é consultada como experta en medios como *The Guardian*  ou *Business Insider*.  En abril de 2021, a prestixiosa revista Forbes dedicoulle unha entrevista exclusiva. 

As súas últimas publicacións académicas abordan cuestións relacionadas coa biometría, a proliferación da vixilancia en contornas urbanas, as políticas de seguridade locais, a policía de proximidade, a seguridade nos grandes eventos, a relación entre privacidade e tecnoloxía e as cidades intelixentes.  

Gemma Galdon foi finalista do Premio da Unión Europea para Mulleres Innovadoras 2017  e foi seleccionada por Ashoka como Emprendedora Social 2020. 

No plano político, Galdon foi membro do consello estatal de Podemos entre 2014 e 2016 e responsable da Área de Tecnoloxía, Privacidade e Seguridade durante 2014.  En 2014 foi polémica a exhibición dunha nómina da UB por 600 euros, en alusión á precariedade á que estaban sometidos os profesores universitarios. Recibiu críticas por ser socia dunha consultora. 

Desde as filas do Moviment de Resistència Global (MRG) destacouse na defensa da loita do colectivo okupa, e causas sociais similares.

Notas
-----

1. ↑  "Gemma Galdon: "Un algoritmo puede decidir que te den un trabajo o no"". *Compromiso Atresmedia* (en castelán). 2021-01-25. Consultado o 2021-11-19.
2. ↑  "Artículos escritos por Gemma Galdon Clavell". *El País* (en castelán). Consultado o 21 de febreiro de 2018.
3. ↑  "Gemma Galdon Clavell" (en castelán). Consultado o 21 de febreiro de 2018.
4. ↑  Clavell, Gemma Galdon (2 de marzo de 2017). "Protect rights at automated borders" (en inglés) **543** (7643): 34–36. doi:10.1038/543034a. Consultado o 21 de febreiro de 2018.
5. ↑  Campbell, Zach (2020-12-10). "Sci-fi surveillance: Europe's secretive push into biometric technology". *The Guardian* (en inglés). ISSN 0261-3077. Consultado o 2021-03-17.
6. ↑  Aguiar, Alberto R. "Securitas Direct's data orientation has allowed the firm to be "much more proactive" during the pandemic, according to its head of IT in Spain". Consultado o 2021-03-17.
7. ↑  Frischen, Konstanze. "‘Make Algorithmic Audits As Ubiquitous As Seatbelts’—Why Tech Needs Outside Help To Serve Humanity" (en inglés). Consultado o 2021-05-07.
8. ↑  Centre de Cultura Contemporània de Barcelona (CC-BY-SA via OTRS) (ed.). "Gemma Galdon Clavell".
9. ↑  "¿Soberanía tecnológica? Democracia, datos y gobernanza en la era digital | CCCB LAB". *CCCB LAB* (en castelán). 25 de abril de 2017. Consultado o 21 de febreiro de 2018.
10. ↑  "Premio a la mujer innovadora. EU".
11. ↑  España, Ashoka. "GEMMA GALDON" (en castelán). Arquivado dende o orixinal o 19 de novembro de 2021. Consultado o 2021-07-18.
12. ↑  "PODEMOS - Gemma Galdón" (en castelán). Arquivado dende o orixinal o 21 de febreiro de 2018. Consultado o 21 de febreiro de 2018.
13. ↑  "Gemma Galdon Clavell on Twitter". *Twitter* (en castelán). Consultado o 2 de xullo de 2018.
14. ↑  "al tanto amb endurir la legislació desallotjament!". *Indymedia* (en cat). Consultado o 4 de febreiro de 2007.

Véxase tamén
------------

### Ligazóns externas

* Intervención de Gemma Galdón na mesa redonda Algoritmos e democracia xunto a Nerea Luis

|  |  |
| --- | --- |
| Control de autoridades | 
* Wd: Q24055304
* WorldCat
* VIAF: 11689846
* CANTIC: a19617860
* Dialnet: 3172314
* ISNI: 0000 0000 3484 5256
* LCCN: n2003115992
* Scholar: n9ALpfAAAAAJ
* SUDOC: 114205221

 |